સુરત જિલ્લાના બારડોલી તાલુકામાં છેલ્લા બે દિવસથી ધોધમાર વરસાદને પગલે અકોટી - માંગરોળીયા ગામને જોડતા કાળી ખાડીના પુલ પર પાણી ફરી વળ્યાં હતા. પુલ ઉપરથી ધસમસતું પાણી વહેતા વાહન વ્યવહાર બે દિવસ થી બંધ થઈ ગયો હતો. જેથી આવન જાવન તો અટકી પડી હતી. સામે પાર મજૂરીએ તેમજ અભ્યાસ અર્થે ગયેલા લોકોને સ્થાનિક યુવકો એ ભારે જેહમત ઉઠાવી પુલ પાર કરાવી બહાર લાવવામાં આવ્યા હતા. બે દિવસથી અકોટી માંગરોળીયા જોડતો પુલ પાણીમાં ગરકાવ થતા બીજા દિવસે તાલુકાના કેટલાક અધિકારીઓ ફરક્યા હતા. અને વર્ષો જૂની પુલની સમસ્યા અને નવો બની રહેલ પુલની ચાલતી કામગીરી પણ અટકી પડી હતી .સ્થાનિકો ને ૮ થી ૧૦ કિમિ નો ફેરાવો છતાં હજુ પણ તંત્ર બિન્દાસ્ત હોય તેવો જવાબ મળ્યો હતો .